Dr. Jekyll and Sister Hyde
<s>Dr. Jekyll and Sister Hyde () je britanski horor film snimljen 1971. godine u režiji Roya Warda Bakera.</s><s>Predstavlja adaptaciju pripovjetke Dr. Jekyll and Mr. Hyde Roberta Louisa Stevensona.</s><s>Naslovni protagonist, koga tumači Ralph Bates je dr. Henry Jekyll, viktorijanski naučnik koji pokušava pronaći eliksir života te, koji, uvjeren da je ključ u tome da žene žive duže od muškaraca, eksperimentira sa ženskim hormonima i pronađe napitak koji ga, doduše, privremeno, pretvara u ženu (čiji lik tumači Martine Beswick).</s><s>Radnja prikazuje kako je zbog nastojanja da kontrolira svoje stanje prisiljen ubijati prostitutke po Whitechapelu, ali i da ni njegov zli ženski alter ego ne preza od zločina.</s>

<s>Dr. Jekyll and Sister Hyde je bila treća ekranizacija Stevensonove pripovjetke u produkciji studija Hammer Films Productions (nakon komedije The Ugly Duckling i konvencionalnog horora The Two Faces of Dr. Jekyll).</s><s>Predstavljala je prvi film u kome je Jekyll prilikom svoje transformacije mijenjao spol, kao i jedan od prvih Hammerovih filmova sa eksplicitnim scenama golotinje; zbog njih je Caroline Munro, koja je trebala biti angažirana, odbila ulogu.</s><s>Dr. Jekyll and Sister Hyde je također bio jedan od prvih filmova koji je priču o Jekyllu i Hydeu vezao sa slučajem Jacka Trbosjeka a također se, iako anakronistički, kao likovi pojavljuju zloglasne Burke i Hare.</s>

<s>Uloge
 Ralph Bates ...</s><s>Dr. Henry Jekyll/Jack Trbosjek
 Martine Beswick ...</s><s>Sestra Hyde
 Gerald Sim ...</s><s>Profesor Robertson
 Lewis Fiander ...</s><s>Howard Spencer
 Susan Brodrick ...</s><s>Susan Spencer
 Dorothy Alison ...</s><s>Mrs.</s><s>Spencer
 Ivor Dean ...</s><s>William Burke
 Tony Calvin ...</s><s>William Hare
 Philip Madoc ...</s><s>Byker
 Paul Whitsun-Jones ...</s><s>Narednik Danvers 
 Virginia Wetherell ...</s><s>Betsy</s>

<s>Izvori</s>

<s>Vanjske veze</s>

<s>Britanski filmovi
Horor filmovi
SF-filmovi
Filmovi sa LGBT tematikom</s>

